|  |  |  |
| --- | --- | --- |
|  | «АШАІМИ» РМК директорының2024 жылғы 15 шілдедегі № 250-Ө бұйрығымен **БЕКІТІЛДІ** |  |

Қазақстан Республикасы Ауыл шаруашылығы министрлігі Жер ресурстарын басқару комитетінің шаруашылық жүргізу құқығындағы «Ауыл шаруашылығы аэрофотогеодезиялық іздестіру мемлекеттік институты» (АШАІМИ) республикалық мемлекеттік кәсіпорнының

 **ПАРАҚОРЛЫҚПЕН КҮРЕС МЕНЕДЖМЕНТІ ЖҮЙЕСІ**

**«ЖЕДЕЛ ЖЕЛІ» ЖҰМЫСЫН ҰЙЫМДАСТЫРУ ҚАҒИДАЛАРЫ**

құжатттандырылған ақпараты

**Алматы қ., 2024 ж.**

**МАЗМҰНЫ**

[1. Жалпы ережелер 3](#_Toc74133646)

[2. Бұзушылықтар туралы хабардар ету тәртібі 3](#_Toc74133647)

[3. Хабарламаларды өңдеу](#_Toc74133648) 3

[4. Тергеу нәтижелері](#_Toc74133661) 4

5. [Кері байланыс 4](#_Toc74133655)

[6. Құпиялылық 4](#_Toc74133661)

[1 қосымша 5](#_Toc74133664)

2 қосымша......**………………………………………………………………………………….**6

**1. Жалпы ережелер**

«Жедел желі» жұмысын ұйымдастырудың осы қағидалары (бұдан әрі - Қағидалар) Қазақстан Республикасы Ауыл шаруашылығы министрлігі Жер ресурстарын басқару комитетінің шаруашылық жүргізу құқығындағы «Ауыл шаруашылығы аэрофотогеодезиялық іздестіру мемлекеттік институты» (АШАІМИ) республикалық мемлекеттік кәсіпорнында (бұдан әрі – Кәсіпорын) «Жедел желі» жұмысын, Кәсіпорында сыбайлас жемқорлыққа қарсы заңнаманы және Сыбайлас жемқорлыққа қарсы іс-қимыл саясатын ықтимал сақтамау жағдайларына қатысты бұзушылықтар туралы келіп түскен өтініштерді қабылдау, тіркеу және есепке алу тәртібін белгілейді.

Қағидалар Қазақстан Республикасының Әкімшілік рәсімдік-процестік кодексіне, «Сыбайлас жемқорлыққа қарсы іс-қимыл туралы» Қазақстан Республикасының Заңына және парақорлықпен күрес менеджменті жүйесінің ISO 37001 стандартының талаптарына сәйкес әзірленді.

**2. Бұзушылықтар туралы хабардар ету тәртібі**

Егер Кәсіпорын қызметкері сыбайлас жемқорлыққа қарсы заңнаманы және Кәсіпорындағы Сыбайлас жемқорлыққа қарсы іс-қимыл саясатын сақтамау саласындағы ықтимал орынсыз мінез-құлық туралы қандай да бір алаңдаушылық білдірсе, ол бұл туралы, ең алдымен, өзінің тікелей басшысын хабардар етуі тиіс. Алайда, егер олардың одан кейінгі әрекеттері немесе әрекетсіздігі қызметкерді алаңдатса немесе ол өзінің алаңдаушылығы туралы басшысымен сөйлесу мүмкін емес деп санаса, ол 8 (727) 275-04-50 «Жедел желі» телефоны, 2231 ішкі нөмірі арқылы хабарласуы немесе anticor@gishagi.kz электрондық поштасына хабарлама жаза алады.

**3. Хабарламаларды өңдеу**

«Жедел желіге» келіп түскен барлық қоңыраулар мен хабарламалар тіркеледі, сондай-ақ олар бойынша қабылданған ден қою шараларының есебі «Жедел желі» бойынша өтініштерді тіркеу журналында (1-қосымша) жүргізіледі.

«Жедел желі» телефоны мен электрондық поштасына келіп түсетін ақпаратты жинауды және алдын ала өңдеуді Кәсіпорынның сыбайлас жемқорлыққа қарсы комплаенс-қызметінің басшысы жүзеге асырады.

Егер өтініш өзінің мазмұнына қарай сыбайлас жемқорлыққа қарсы заңнаманы және Кәсіпорынның Сыбайлас жемқорлыққа қарсы іс-қимыл жөніндегі саясатын сақтамауға қатысты болса, Кәсіпорын басшылығы қызметтік тергеу жүргізуге және осы тергеуге жауапты адамды тағайындауға нұсқау береді.

Осыдан кейін келіп түскен өтініш бойынша тергеу жүргізетін жұмыс тобы (қажеттілігіне қарай) құрылады.

Барлық өтініштер сипатталған жағдайдың сипаты мен дәрежесін ескере отырып, өтініш келіп түскен күннен бастап күнтізбелік 15 күн ішінде қаралады.

Қолданыстағы заңнама ақпаратты сыбайлас жемқорлық құқық бұзушылықтар бойынша қылмыстық қудалауға жауапты мемлекеттік органдарға хабарлауға міндеттеген жағдайларда, Кәсіпорын басшылығы сыбайлас жемқорлыққа қарсы комплаенс-қызметінің басшысына тиісті органға хабарлама жіберуге өкім береді.

Өтінішті anticor@gishagi.kz электрондық мекенжайы арқылы жіберген кезде өтініш беруші өтініштің тиісті тақырыбын таңдауы тиіс:

1) сыбайлас жемқорлыққа қарсы заңнаманы бұзу фактілері туралы;

2) Кәсіпорын қызметкерлерінің этикалық емес мінез-құлқы;

3) мүдделер қақтығысын реттеу мәселесі бойынша;

4) Кәсіпорынның ішкі рәсімдерін жақсарту бойынша ұсыныстар.

«Жедел желіге» қоңыраулар және/немесе хабарламалар түскен кезде сыбайлас жемқорлыққа қарсы комплаенс-қызметінің басшысы Кәсіпорын басшылығына «Жедел желінің» жұмысы туралы есеп береді (2-қосымша).

«Жедел желі» телефоны бойынша өтініштерді қабылдау сағат 12.00-ден 13.00-ге дейін түскі үзілістен басқа кезде, жұмыс уақытында сағат 8.00-ден 17.00-ге дейін жүзеге асырылады, сондай-ақ электрондық поштаға тәулік бойы қабылданады.

**4. Тергеу нәтижелері**

Тергеудің барлық нәтижелерін Кәсіпорын басшылығы қарайды және келесі іс-әрекеттер туралы шешім қабылданады немесе анықталған бұзушылықтарды жою үшін қабылдануы тиіс белгілі бір процестерді немесе іс-әрекеттерді жетілдіру бойынша Кәсіпорынның құрылымдық бөлімшесіне ұсыныс беріледі.

**5. Кері байланыс**

Бұзушылық туралы хабарлаған Кәсіпорын қызметкері немесе контрагент оның өтінішін қарау нәтижелері туралы хабарланатын жауап алады.

Кәсіпорынның ақпараттың құпиялылығын сақтауға мүдделілігін және өтініш берушінің құқықтарын құрметтеуін назарға ала отырып, нақты тұлғаларға қатысты мәліметтер жария етілмейді, нәтижесінде сыбайлас жемқорлыққа қарсы комплаенс-қызметінің басшысы оның электрондық поштасына жалпы сипаттағы жауап жіберуі мүмкін.

**6. Құпиялылық**

Хабарламаларда көрсетілген ақпарат өтініш беруші мен бұзушылық туралы ақпаратты жария етусіз тергеуге қатысатын қызметкерлерге ғана жария етіледі. Бұзушылықтар туралы хабардар ету процесіне қатысатын барлық қызметкерлер қолданыстағы заңнаманың талаптарына сәйкес берілген, алынған хабарламалардың мазмұнына қатысты құпиялылықты сақтайды. Хабарламада көрсетілген мәліметтерді кез келген жария ету немесе тергеу нәтижелерін ашу Кәсіпорын басшылығының рұқсаты негізінде ғана жүзеге асырылуы мүмкін.

«Жедел желі» жұмысын

ұйымдастыру қағидаларына

1 қосымша

**«ЖЕДЕЛ ЖЕЛІ» БОЙЫНША ӨТІНІШТЕРДІ ТІРКЕУ ЖУРНАЛЫ**

|  |  |  |  |  |  |
| --- | --- | --- | --- | --- | --- |
| № | Күні  | Өтініш иесінің аты-жөні | Өтініштің қысқаша мазмұны | Өтініш нәтижесі | Жауапты орындаушы |
|  |  |  |  |  |  |
|  |  |  |  |  |  |
|  |  |  |  |  |  |

«Жедел желі» жұмысын

ұйымдастыру қағидаларына

2 қосымша

**«ЖЕДЕЛ ЖЕЛІ» ЖҰМЫСЫ ТУРАЛЫ ЕСЕП**

|  |  |  |  |
| --- | --- | --- | --- |
| № | Өтініш тақырыбы | Өтініштің саны | Өтініш нәтижесі |
|  |  |  |  |
|  |  |  |  |
|  |  |  |  |